年时忆著花前醉。而今花落人憔悴。麦浪卷晴川。杜鹃声可怜。有书无雁寄。初夏槐风细。家在落霞边。愁逢江月圆。
年少登科今白头,不才多病分归休。
深恩未报云天施,弱质易惊蒲柳秋。
进退无机常蹭蹬,穷通知命自夷犹。
相逢莫问市朝事,绿水青山是胜游。
年少风流七品官,朱衣白马冶游盘。
负心不报春光主,几处偷看红牡丹。
年来学道未知方,羞逐莺花燕蝶忙。
三五年加心死尽,有如鱼鸟见毛嫱。
年饥未可倾家酿,昼短真当秉烛游。
中国醉乡隔万里,岂无寸地可逃愁。
年时寿酒。共喜秋卿新拜后。寿酒今朝。道改春闱是昨宵。官随福转。一到生辰须一换。看取明年。凤诏迎年醉寿筵。
年来避世缩如龟,净扫茅茨闭竹篱。
系日无绳那得住,待天倚杵是何时。
随斟冷暖开怀酒,懒算输赢信手棋。
千古英雄一抔土,不如欢笑有便宜。
年年元日雨,常是一春愁。
客子诗多感,梅花信已休。
春风吹柳眼,海雾暗沙头。
聊举椒觞酒,萱苏岂释忧。
年逾知命志尤坚,独向青山更绝编。
天下有山山有水,养蒙肥遁正翛然。
年少学诗歌,悲欢忌太过。
未能全劲瘦,已觉近平和。
嫩蘖随时摘,微瑕极力磨。
成名待三十,存藁不须多。
年从爆火暗中移,椒柏迎欢上酒卮。
今日天晴宜麦熟,明朝春到报花知。
好奇漫说鸡千跖,行乐都来黍一炊。
但得新年诗有料,不妨贫以去年时。
年年柳与韶光契,春风便作开花便。
黄莺到处不绝声,嫩叶芽新生翡翠。
年才四十未云迟,勇谢文场意已奇。
独抱古心欣有得,肯同时好浪相追。
回神自是平生学,彻底还看处死时。
援笔大书真力士,纷纷醉梦若缠悲。
年华今告老,人事亦如斯。
汉殿藏钩戏,戎家守岁时。
世情方役役,雨意正垂垂。
强作屠苏醉,椒盘欲颂谁。
年侵观物化,共被岁时催。
熠熠孤光动,翩翩度水来。
稍能穿幔入,已复受风回。
投卷吾衰矣,微吟子壮哉。
年来建茗甚纷纭,官焙么私园总混真。
圆璧方圭青箬嫩,绛苞黄角彩题均。
未论洁白衷肠事,只贡膏油首面新。
世乏君谟与桑苧,翻令衡鉴入殊邻。
年来何止二宜休,合把身名付钓舟。
寒食又冲花下雨,晚塘渐